b"\n_START_ARTICLE_\nAssocia\xc3\xa7\xc3\xa3o Chapecoense de Futebol\n_START_SECTION_\nHist\xc3\xb2ria\n_START_PARAGRAPH_\nEl 10 de maig de 1973 nasqu\xc3\xa9 l'Associa\xc3\xa7\xc3\xa3o Chapecoense de Futebol, despr\xc3\xa9s de la fusi\xc3\xb3 d'Atl\xc3\xa9tico Chapecoense i Independente._NEWLINE_L'any 1977 guany\xc3\xa0 el seu primer campionat estatal en v\xc3\xa8ncer l'Ava\xc3\xad per 1-0 a la final._NEWLINE_El 1978 particip\xc3\xa0 per primera vegada en la lliga brasilera de primera divisi\xc3\xb3. Va acabar en la posici\xc3\xb3 51, i la seg\xc3\xbcent en la 93._NEWLINE_El 2002, per motius comercials, el Chapecoense va passar a anomenar-se Associa\xc3\xa7\xc3\xa3o Chapecoense Kindermann/Mastervet. No obstant, el 2006 l'equip va recuperar el seu nom original, Associa\xc3\xa7\xc3\xa3o Chapecoense de Futebol, aconseguint aquell any tornar a proclamar-se campi\xc3\xb3 de la Copa Santa Catarina._NEWLINE_El 2007 va aconseguir per tercera vegada adjudicar-se el campionat estatal, a m\xc3\xa9s de jugar a la tercera divisi\xc3\xb3 de la lliga brasilera, tot i que va ser eliminat en la primera fase de competici\xc3\xb3. El 2011 i el 2016 van tornar a guanyar el Campionat catarinense._NEWLINE_El Chapecoense va disputar la s\xc3\xa8rie A de la lliga brasilera, la primera divisi\xc3\xb3, per primera vegada a la seva hist\xc3\xb2ria, la temporada 2014, gr\xc3\xa0cies a l'ascens aconseguit la temporada anterior, despr\xc3\xa9s d'empatar amb el Bragantino a Chapec\xc3\xb3 per 1-1. Gr\xc3\xa0cies als bons resultats aconseguits durant la temporada, el Chapecoense va aconseguir la perman\xc3\xa8ncia._NEWLINE_Alineaci\xc3\xb3 titular en les semifinals de la Copa Sud-americana de 2016_NEWLINE_El 2016 el Chapecoense va fer hist\xc3\xb2ria quan va aconseguir classificar-se per a la final de la Copa Sud-americana despr\xc3\xa9s d'eliminar al San Lorenzo de Almagro gr\xc3\xa0cies a la regla del valor dels gols en camp contrari."